《慈溪龙虎轩偶成》
宋代·吕祖俭

仙都石笋似天成，凫水松龙是弟兄。
走遍游人与行客，未知谁可寄深情。

作者简介：（?—1196）婺州金华人，祖籍寿州，字子约，号大愚。吕祖谦弟。受业祖谦如诸生。历通判台州。宁宗即位，除太府丞。因赵汝愚罢相，上封事极谏，忤韩侂胄，安置韶州，未至，改送吉州。在谪所读书穷理，卖药自给。遇赦量移高安，卒。追谥忠。有《大愚集》。